დანართი N 2 „დავალების“ „დამკვეთიდან“ „შემსრულებელზე“ გადაცემის წესი, პროცედურა და შესრულების პირობები
1. „დავალების“ გადაცემის ზოგადი წესი:  
1.1 „დამკვეთის“ მიერ „შემსრულებლისთვის „დავალების“ მიცემა ხორციელდება ვებ-პორტალის  asphalts.gwp.ge საშუალებით (შემდგომში „ვებ-პორტალი“). ან/და „ვებ-პორტალის“ ტექნიკური ხარვეზის შემთვევაში,  სხვა საკომუნიკაციო საშუალებებით, მათ შორის viber, whatsapp და ა.შ. „დავალების“ სხვა საკომუნიკაციო საშუალებებით გაგზავნის/გაუქმების/დადასტურების მიზნებისთვის „მხარეები“ ისარგებლებენ შემდეგი საკონტაქტო მონაცემებით: დამვეთის საკონტაქტო მონაცემები: სახელი/გვარი _______, ტელეფონის ნომერი: ______; ელ.ფოსტა: _________/  შემსრულებლის საკონტაქტო მონაცემები: სახელი, გვარი ________  ტელეფონის ნომერი: ___________; ელ.ფოსტა: _____________.  წინამდებარე „ხელშეკრულებაზე“ ხელმოწერით „შემსრულებელი“ ადასტურებს, რომ მას აქვს დაშვება აღნიშნულ პორტალზე, იცნობს მის შინაარს, გამოყენების ინსტრუქციას და გააჩნია შესაძლებლობა შესასრულებელი/შესრულებული სამუშაოების შესახებ საინფორმაციო ანგარიში აწარმოოს აღნიშნული „ვებ-პორტალის“ საშუალებით. 
1.2 დიდი ფართობის მქონე (200-კვ.მ და მეტი ფართი) ობიექტებზე ინფორმაციის მიწოდება შემსრულებლისთვის მოხდება სამუშაოების განხორციელებამდე 2 დღით ადრე. ამ მიზნით დამკვეთი შემსრულებელს გაუზიარებს ინფორმაციას სამუშაოების მოცულობისა და სამუშაოთა ჩამონათვალს (ე.წ პროექტს). ხოლო მცირე მოცულობის ობიექტებზე (0 კვ.მ-დან 200 კვ.მ-მდე) ინფორმაციის მიწოდება დაგეგმილ სამუშაოთა შესახებ მიეწოდება 12 საათით ადრე, მაგრამ შესასრულებელი სამუშაოთა მოცულობას, ჩასატარებელ სამუშაოებს და სხვა ინფორმაცია დაზუსტდება 3 საათით ადრე. შესაბამისად, მცირე მოცულობის სამუშაოებისათვის შემსრულებელი მზადყოფნაში უნდა იყოს 24/7 პრინციპის გათვალისწინებით. 
1.3 „დავალების“ მიღების დროდ და თარიღად ითვლება „შემსრულებლის“ მიერ მისი „ვებ-პორტალზე“ ან/და წინამდებარე დანართის 1.1 მუხლით განსაზღვრულ შემთხვევაში და წესით სხვა საკომუნიკაციო საშუალებით დადასტურება.
1.4 „შემსრულებელი“ „დავალების“ დადასტურებით ასევე ადასტურებს, რომ არ არსებობს რაიმე ისეთი გარემოება, რომელიც შეუძლებელს ხდის „სამუშაოების“ „ხელშეკრულების“ პირობების შესაბამისად შესრულებას.
1.5 „შემსრულებელს“ უფლება არ აქვს საკუთარი ცალმხრივი გადაწყვეტილებით შეცვალოს მიღებული „დავალების“ მოცულობა. თუ „დავალების“ შესრულების დროს საჭირო გახდება „დავალებაში“ მითითებული „სამუშაოს“ მოცულობის/ფორმის/შინაარსის/გამოსაყენებელი მასალის სპეციფიკაციის ცვლილება, „შემსრულებელი“ ვალდებულია დაუყოვნებლივ დაუკავშირდეს „დამკვეთს“, კერძოდ „დავალებაზე” პასუხისმგებელ პირს, ტელეფონის საშუალებით და მოითხოვოს „დამკვეთის“ წარმომადგენლების ადგილზე მისვლა და „სამუშაოების“ მოცულობის ცვლილების „დამკვეთთან“ შეთანხმება. „დამკვეთი“ ვალდებულია, რომ შეთანხმებული შეცვლილი მოცულობა ასახოს „ვებ-პორტალზე“.
1.6 „შემსრულებელი“ ვალდებულია, თითოეული „დავალება“ შეასრულოს „დავალებაში“ მითითებული ვადების მკაცრი დაცვით. „დავალების“ შესრულება დასტურდება „ვებ-პორტალზე“ „დავალების“ დაწყებისა და დასრულების ამსახველი ფოტო მასალის ატვირთვითა და „მხარეთა“ შორის მიღება-ჩაბარების აქტის გაფორმებით.   
1.7 „დავალება“ ჩაითვლება დასრულებულად, თუ ის შესრულებულია  წინამდებარე „ხელშეკრულებების“ პირობებს შესაბამისად და წარმოდგენილია ყველა დოკუმენტი, რომელიც აუცილებელია „დამკვეთისათვის“ ობიექტის ჩაბარებისა და შემდგომი ექსპლუატაციისათვის.
1.8 იმ შემთხვევაში, თუ „დამკვეთი“ არ მიიღებს „დავალებას“ იგი ვალდებულია, წერილობით, მათ შორის ვებ-პორტალის საშუალებით, მიუთითოს „შემსრულებელს“ იმ მიზეზის/გარემოებების შესახებ, რაც აფერხებს „დავალების“ მიღებას, რათა „შემსრულებელმა“ დროულად შეძლოს მისი აღმოფხვრა საკუთარი ხარჯით.
1.9 „დავალების“ შესრულება დასტურდება „მხარეების“ მიერ ხელმოწერილი მიღება-ჩაბარების აქტით. 

3. დავალება:
3.1 დავალება უნდა შესრულდეს შემდეგ ვადებში: 
3.1.1 „შემსრულებლის“ მიერ ასფალტის საფარის აღდგენა უნდა განხორციელდეს „დავალების“ მიღებიდან არა უგვიანეს 72 საათისა.
3.1.2 ზოგიერთ შემთხვევაში შესაძლოა საჭირო იყოს განათხარის მოწესრგიგება, იმ შემთხვვევაში თუ დავალება ითვალისწინებს განათხარის მოწესრიების აუცილებლობას, ასეთ შემთხვევაში შემსრულებელი ვალდებულია განათხარის მოწესრიგება  უზრუნველყოს „დავალების“ მიღებიდან 24 საათის განმავლობაში.
3.2 „დავალებას“ შესაბამისს სტატუსს ანიჭებს „დამკვეთი“ „დავალებას“ ვებ-პორტალზე ატვირთვისთანავე. შეტყობინება ასევე შეიძლება განხორციელდეს სატელეფონო ზარის ან მოკლე ტექსტური შეტყობინების გზით „შემსრულების“ საკონტაქტო ტელეფონის ნომერზე.
3.3 „დავალების“ მიზეზი შეიძლება იყოს ნებისმიერი გარემოება, რომელსაც „დამკვეთი“ მიიჩნევს ასეთად. 
3.3 „შემსრულებელს“ უფლება არ აქვს „დავალება“ უარყოს გადაცემისათანავე, მაგრამ არაუგვიანეს მისი გადაცემიდან 2 საათი განმავლობაში. წინააღმდეგ შემთხვევაში ჩაითვლება, რომ „დავალება“ „შემსრულებლის“ მიერ მიღებულია და „შემსრულებელი“ ვალდებულია შეასრულოს ის. გადაცემული „დავალების“ უარყოფა შესაძლებელია მხოლოდ ისეთი ობიექტური მიზეზით, რომელიც ეჭვგარეშედ ადასტურებს, რომ „შემსრულებელისათვის“ „დავალების“ შესრულება მასში მითითებული პირობებით შეუძლებელია. ყოველგვარი გაუგებრობის თავიდან აცილების მიზნით, „მხარეები“ თანხმდებიან, რომ „დავალების“ უარყოფის მიზეზს არ წარმოადგენს წყლის ჟონვა/სისველე „დავალებაში“ მითითებულ ადგილას და ა.შ.
3.4 იმ შემთხვევაში, თუ „დავალების“ შესრულების დროს, „დავალების“  შესრულების ადგილას „დამვეთისა“ და „შემსრულებლის“ წარმომადგენლების მიერ იდენტიფიცირებული იქნება ისეთი გარემოებები, რამაც მომავალში შესაძლოა გავლენა იქონიოს „დავალების“ შესრულების“ ხარისხზე, „მხარეთა“ წარმომადგენლებს ენიჭებათ უფლებამოსილება შეადგინონ ხარვეზების აქტი, რაც გათვალისწინებული იქნება დავალებასთან“ მიმართებაში მომავალში გამოვლენილი ხარვეზების ანალიზის, წარმოშობისა და გამოსწორების გზების/მეთოდების განსაზღვრის დროს.  

